APSTIPRINU

Kandavas novada Izglītības pārvaldes vadītāja

................................................J. Šnikvalde

Kandava, 2018. gada 3. decembrī

**Kandavas novada 4. klašu skolēnu pētnieciskās darbības**

**organizēšanas un vērtēšanas kārtība**

**2018./2019.mācību gadam**

Sākumskolas skolēnu pētnieciskā darbība ir izglītības iestāžu brīvprātīga skolēnu mācību metode. To raksturo pētījuma izpilde dažādos mācību priekšmetos, interešu izglītības pulciņos, un darbu vada klases audzinātājs vai mācību priekšmeta skolotājs.

1. **Pētnieciskā darba mērķis:** Skolēnu pētnieciskās darbības prasmju attīstīšana, patstāvīgās izziņas un izglītošanās procesa iemaņu veidošana.
2. **Pētnieciskā darba uzdevumi:**

1. Apgūt pētnieciskā darba prasmes un iemaņas.

1. Veidot prasmes izmantot dažādus uzziņu avotus, apkopot informāciju, izdarīt secinājumus un noformēt darbu.
2. Mācīties uzstāties, atbildēt uz jautājumiem, pamatot un argumentēt savu viedokli.
3. **Laiks: 2019. gada 9. maijā plkst.10.00 – 12.00**
4. **Vieta: Kandavas internātvidusskola, Kandava, Talsu iela 18a.**
5. **Dalībnieki:** Pētniecisko darbu skatē piedalās 4. klašu skolēni no Kandavas novada skolām,
6. **Norise:**

Pētniecisko darbu skate notiek 2 kārtās:

1.kārta- notiek izglītības iestādē.

2.kārta- notiek novadā.

Izglītības iestādes līmenis:

* Darbs tiek organizēts, vadoties pēc skolas ieskatiem un iespējām.
* Izglītības iestādes organizē darbu tā, lai pētnieciskais darbs atbilstu sākumskolas skolēnu spējām.
* Darbu var veidot individuāli vai arī divi skolēni kopā.
* Katra izglītības iestāde organizē darbu aizstāvēšanu skolā, un labākos darbus (ieteicams ne vairāk kā sākumskolas klašu skaits skolā) izvirza uz novada noslēguma pasākumu.
* Labāko darbu autori uz novada noslēguma pasākumu sagatavo stāstījumu par paveikto (stāstījumu papildina ar prezentāciju vai plakātu, vai eksperimentu, vai uzskatāmiem materiāliem u.c.).

Kandavas novada līmenis:

* Organizē sākumskolas pētniecisko darbu noslēguma pasākumu **2019. gada 9. maijā.**
* **Līdz 2019. gada 12. aprīlim** izglītības iestādes iesniedz darbus Kandavas novada Izglītības pārvaldē.
* Darbus izvērtē, sniedz ieteikumus novada sākumskolas skolotāju izveidota komisija, kuras sastāvā ir pārstāvis no katras skolas.
1. **Pētnieciskā darba noformējums un struktūra:**

**Titullapa**

Skolas nosaukums; temats; skolēna un darba vadītāja vārds, uzvārds; klase, kurā skolēns mācās, izpildes vieta, gads (3. pielikums).

**Ievads**

Motivē temata izvēli, formulē darba mērķi un uzdevumus. Ko es pētu? Kāpēc es pētu? Kā es pētu? Apraksta, kur tiks darbs izmantots.

**Galvenā jeb praktiskā daļa**

Galvenās daļas struktūra nav reglamentēta, to var izstrādāt dažādos formātos:

* rokrakstā;
* datorrakstā;
* plakāti;
* ilustrācijas;
* MS Power Point prezentācija;
* diagrammas;
* tabulas;
* fotogrāfijas u. tml.

Darba apjoms ir līdz 4 A4 formāta lapaspusēm, neskaitot titullapu. Darbu drīkst veidot citos izmēros (A3 plakāti, fotogrāfijas ar komentāriem, prezentācija utt.), ievērojot norādīto apjomu.

Ja darbu veido MS Power Point formātā, darba apjoms 8 slaidi, neskaitot titullapu.

Materiāls balstās uz paša skolēna savāktajiem faktiem, novērojumiem, pētījumiem.

**Darba gaita**

Pētnieciskā darba izstrādes gaita nav reglamentēta, to var veikt gan kā mājas darbu, gan iekļaujot mācību stundu laikā.

**Secinājumi**

Īsi, konkrēti izceļ galvenos atklājumus un atziņas par darba tēmu unmērķiem kopumā. Patstāvīgi atzinumi, priekšlikumi. Ko ieguva? Ko varētu vēl pētīt?

1. **Vērtēšana**

Dalībnieku darbus vērtē un uzvarētājus nosaka pētniecisko darbu žūrijas komisija, saskaņā ar izstrādātajiem kritērijiem. (1.pielikums)

1. **Apbalvošana**

Pētniecisko darbu uzvarētāji 1.-3. vietu ieguvēji saņem Kandavas novada Izglītības pārvaldes diplomus un balvas, 4.-5. vietu ieguvēji – atzinības rakstus un balvas.

1. **Kontaktpersona**

 Kandavas novada IP vispārējās izglītības speciāliste Egija Muižniece, egija.muizniece@kandava.lv, tel. 26335356

 1.pielikums

 **4. klašu pētniecisko darbu vērtēšanas kritēriji**

 **2018./2019.mācību gadā**

|  |  |
| --- | --- |
| **Kritēriji** | **Punkti** |
| **1.Temata izvēle:**Parāda, cik šī tēma vai autora iegūtie rezultāti ir nozīmīgi, neprasti. | 2 |
| **2.Pētījuma izklāsts:*** Izvirzīts mērķis un formulēti uzdevumi;
* Materiāls balstās uz skolēnu savāktajiem faktiem, novērojumiem un pētījumiem;
* Ievērots darba apjoms (līdz 4 A4 lapaspusēm);
* Ir izdarīti secinājumi.
 | 2422 |
| **3.Noformējums:**Vizuālais noformējums kopumā – parāda, cik glīti, rūpīgi un pārskatāmi darbs noformēts. | 2 |
| **Maksimālais punktu skaits** | **14** |

2. pielikums

**Pētnieciskā darba prezentācijas vērtēšanas lapa**

|  |  |
| --- | --- |
| **Kritēriji** | **Punkti** |
| Apģērbs stāja un uzvedība atbilst pieklājības normām | 1 |
| Plānveidīgs stāstījums | 2 |
| Aizstāvēšanā izmanto uzskates līdzekļus, demonstrē sava darba rezultātu. | 2 |
| Prot atbildēt uz jautājumiem, pamato savu viedokli. | 2 |
| Ievērots uzstāšanās laiks (līdz 5 minūtēm). | 1 |
| **Maksimālais punktu skaits** | **8** |

3. pielikums

Kandavas novads

Vānes pamatskola

**Dižkoki Vānes apkārtnē**

Pētnieciskais darbs

Darba autors: Jānis Ziemelis,

4. klases skolnieks

Darba vadītāja: Ilze Radziņa,

sākumskolas skolotāja

Kandava

2019